Sinine Äratus

Sinine Äratus on noorteliikumine, endine Eesti Konservatiivse Rahvaerakonna noorteühendus. 6. juulil 2024 toimunud üldkoosolekul otsustati erakonnast lahkuda ning alustada liitumisläbirääkimisi Eesti Rahvuslaste ja Konservatiividega. 

Mittetulundusühing Sinine Äratus, mis registreeriti 17. jaanuaril 2014Inforegister, vaadatud 18.06.2017. Ühenduse sõnul on selle eesmärk aidata kaasa elujõulise rahvusluse taassünnile, viia ellu eestimeelset poliitikat ning sütitada Eesti uus rahvuslik ärkamine.

EKRE noorte koondamisega alustati juba 2011. aastal ühe erakonna asutajaliikme Sten-Hans Vihmari ja EKRE juhatuse liikme Tarmo Kase eestvedamisel. Sinine Äratus loodi 30. novembril 2012 Tartus ja kandis alguses nime Konservatiivsed Noored. 2013. aastal valiti ühenduse esimeheks Ruuben Kaalep

Koos Läti Rahvusliku Ühenduse ja Leedu Rahvuslike Noorte Liiduga allkirjastasid kolm noorteorganisatsiooni 18. novembril 2013 Riias ühisdeklaratsiooni võitluseks Euroopa poliitilise globaliseerumise ja multikultuursuse vastu.Baltimaade isamaalised noored: Euroopa rahvusriike ähvardab hädaoht

2014. aastal korraldas Sinine Äratus mitu protesti sõlmitava Eesti–Vene piirilepingu vastu. Rahvuslastest noorte teatel ei ole Eesti valitsusel õigust loovutada Venemaale Eesti ajaloolist territooriumi, mis on Venemaa poolt okupeeritud.Sinine Äratus protestis välisministeeriumi ees piirilepingu vastu

2015. aasta alguses oli ühenduse esimees Jaak Madison. Aprillis ja mais 2015 korraldas Sinine Äratus Tallinnas ja Tartus meeleavaldused Taavi Rõivase valitsuse plaanitava kütuseaktsiisi tõstmise vastu. Tallinna meeleavaldus tõi kokku tuhatkond inimest,http://www.delfi.ee/news/paevauudised/eesti/fotod-ja-blogi-aktsiisitousu-vastasest-protestist-kujunes-taavi-roivase-valitsuse-soimamine-kukutame-selle-lilla-koalitsiooni?id=71330069 FOTOD JA BLOGI: Aktsiisitõusu vastasest protestist kujunes Taavi Rõivase valitsuse sõimamine. "Kukutame selle lilla koalitsiooni!"] Tartu meeleavaldus umbes 1500.BLOGI JA FOTOD: Kütuseaktsiisi meeleavaldus Tartus. "Rõivas juhib riiki nagu Päikesekuningas, uhkus kukutab valitsuse!"

Ühenduse teatel tegeletakse Sinises Äratuses lisaks poliitikale muusika, kunsti ja parempoolsete filosoofide teoste lugemisega.Postimees: EKRE noorteorganisatsioon moodustas kolm eriülesannetega salka

26. juulil 2019 valiti ühenduse esimeheks Helen Rebane.

5. septembril 2020 valiti ühenduse esimeheks Karl Juhan Bahovski.

6. juulil 2024 valiti esimeheks Eino Rantanen. 

Tõrvikurongkäigud

Alates 2014. aastast on Sinine Äratus korraldanud tõrvikurongkäike Eesti Vabariigi aastapäeva tähistamiseks.

Viited

 Välislingid 
 Sinise Äratuse koduleht
 "EKRE noortekogu Sinine Äratus hakkab looma salku ja valima laule" Postimees, 24. aprill 2015
 Trollid manipuleerisid ka päevalehe arvamusrubriigis

Kategooria:Eesti erakondade noorteorganisatsioonid
Kategooria:Eesti Konservatiivne Rahvaerakond
Kategooria:Paremäärmuslus